CELEX: 32006R0601
Language: bg
Date: 2006-04-18 00:00:00
Title: Регламент (ЕО) № 601/2006 на Комисията от 18 април 2006 година за прилагане на Регламент (ЕО) № 184/2005 на Европейския парламент и на Съвета по отношение на формата и процедурата за предаване на данни

11/ 45
            
            
               BG
            
            
               Официален вестник на Европейския съюз
            
            
               284
            
         32006R0601
   
               L 106/7
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
         РЕГЛАМЕНТ (ЕО) № 601/2006 НА КОМИСИЯТА
   от 18 април 2006 година
   за прилагане на Регламент (ЕО) № 184/2005 на Европейския парламент и на Съвета по отношение на формата и процедурата за предаване на данни
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 184/2005 на Европейския парламент и на Съвета от 12 януари 2005 г. относно статистиките на Общността за платежния баланс, международната търговия с услуги и преките чуждестранни инвестиции (1), и по-специално член 7 от него,
   като има предвид, че:
   
               (1)
            
            
               Регламент (ЕО) № 184/2005 установява обща рамка за системното изготвяне на статистиките на Общността относно платежния баланс, международната търговия с услуги и преките чуждестранни инвестиции.
            
         
               (2)
            
            
               Необходимо е да се определи форматът и процедурата за предаване на данните, изисквани с цел изготвяне на хармонизирани и съпоставими данни между държавите-членки, намаляване на риска от грешки при предаването на данните и съкращаване на сроковете, необходими за обработката на събраните данни и предоставянето им на разположение на ползвателите. Следователно следва да се определят правила за изпълнение, които да допълнят инструкциите, съдържащи се в платежния баланс на Евростат за плащанията Vademecum, така както са ревизирани годишно.
            
         
               (3)
            
            
               Мерките, предвидени в настоящия регламент са в съответствие със становището на Комитета по платежния баланс, учреден с член 11 от Регламент (ЕО) № 184/2005,
            
         ПРИЕ НАСТОЯЩИЯ РЕГЛАМЕНТ:
   Член 1
   Предаване на данни
   Държавите-членки предават данните на Комисията (Евростат) в електронна форма посредством единната входяща точка за данни, управлявана от Комисията (Евростат).
   Комисията (Евростат) предоставя на разположение подробна документация за тази единна входяща точка и осигурява указания за прилагането на съвместими подходи по отношение предаването на данни.
   Член 2
   Формат на данните
   Държавите-членки използват формата „Gesmes“ в съответствие със стандартите за обмен на данни, определени от Комисията (Евростат). Комисията (Евростат) предоставя на разположение подробна документация относно тези стандарти и осигурява указания за прилагането им в съответствие с изискванията на настоящия регламент.
   Никакъв собствен формат на данните не може да бъде използван.
   Член 3
   Технически спецификации за формата на данните
   Техническите спецификации за структурата на данните са представени подробно в приложението към настоящия регламент.
   Член 4
   Влизане в сила
   Настоящият регламент влиза в сила на двадесетия ден след публикуването му Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 април 2006 година.
      
         
            За Комисията
         
         Joaquín ALMUNIA
         
            Член на Комисията
         
      
   
   
      (1)  ОВ L 35, 8.2.2005 г., стр. 23.
   
      ПРИЛОЖЕНИЕ
      Технически спецификации за структурата на данните
      ВЪВЕДЕНИЕ
      Стандартизирането на структурите на файловете с данни е от съществено значение за ефикасната им обработка. Това е един необходим за набавянето на данни етап, отговарящ на стандартите за обмен, определени от Комисията (Евростат). Форматът „Gesmes“ е единственият разрешен за предаването на данни за статистиките на платежния баланс от държавите-членки до Комисията (Евростат).
      СЕРИИ ДАННИ
      Следните пет серии се използват за предаването на данните от платежния баланс:
      
                  Идентификатор на серията
               
               
                  Описание
               
            
                  BOP_EUR_Q
               
               
                  Евроиндикатори
               
            
                  BOP_FDI_A
               
               
                  Преки чуждестранни инвестиции
               
            
                  BOP_ITS_A
               
               
                  Международна търговия с услуги
               
            
                  BOP_POS_A
               
               
                  Позиции на преки чуждестранни инвестиции
               
            
                  BOP_Q_Q
               
               
                  Тримесечни статистики
               
            СТРУКТУРА НА ДАННИТЕ, КОДОВИ СПИСЪЦИ И АТРИБУТИ
      Настоящият раздел дава обща представа за структурата на данните, кодовия списък и атрибутите, които трябва да се използват. Най-новата версия на Vademecum за платежния баланс на Евростат съдържа стойностите на наличните атрибути.
      1.   Честота
      
                  а)
               
               
                  Определение: честота на сериите
               
            
                  б)
               
               
                  Име на кодовия списък: CL_FREQ
               
            
                  в)
               
               
                  Формат: AN1
               
            2.   Референтна зона или декларатор
      
                  а)
               
               
                  Определение: държава или географска/политическа група от държави, засегната от наблюдавания икономически феномен. Тази единица се нарича също и „декларатор“
               
            
                  б)
               
               
                  Име на кодовия списък: CL_AREA_EE
               
            
                  в)
               
               
                  Формат: AN2
               
            
                  г)
               
               
                  Използвани съкращения за типа: COU държава, ECO икономическа зона, GEO географска зона, ORG международна организация
               
            3.   Коригиращ индикатор
      
                  а)
               
               
                  Определение: посочва дали сезонна корекция и/или корекция на броя работни дни е приложена или не
               
            
                  б)
               
               
                  Име на кодовия списък: CL_ADJUSTMENT
               
            
                  в)
               
               
                  Формат: AN1
               
            4.   Тип на данните
      
                  а)
               
               
                  Определение: тип на данните (например наличност или поток) за статистиките на платежния баланс
               
            
                  б)
               
               
                  Име на кодовия списък: CL_DATA_TYPE_BOP
               
            
                  в)
               
               
                  Формат: AN1
               
            5.   Кодирана единица от платежния баланс
      
                  а)
               
               
                  Определение: кодирана единица от разпределението на платежния баланс
               
            
                  б)
               
               
                  Име на кодовия списък: CL_BOP_ITEM
               
            
                  в)
               
               
                  Формат: AN8
               
            
                  г)
               
               
                  Използвани съкращения за типа: STD стандартен компонент, MEM единица за запаметяване, SUP допълнителна информация, XOE Eurostat/ОЕCD или Eurostat, ECB за ЕЦБ, IIP позиция на международни инвестиции
               
            6.   Разбивка по валута
      
                  а)
               
               
                  Определение: разбивка по валута на операциите и позициите
               
            
                  б)
               
               
                  Име на кодовия списък: CL_CURR_BRKDWN
               
            
                  в)
               
               
                  Формат: AN1
               
            7.   Насрещна зона
      
                  а)
               
               
                  Определение: страна или географска/икономическа група от страни, засегната от икономическия феномен, в която референтната зона или деклараторът (ref_area) осъществява операцията
               
            
                  б)
               
               
                  Име на кодовия списък: CL_AREA_EE
               
            
                  в)
               
               
                  Формат: AN2
               
            8.   Валута на серията
      
                  а)
               
               
                  Определение: валута, в която е отпечатана серията (често употребявана валута, например EUR, ECU, USD или национална парична единица) или специални права на тираж
               
            
                  б)
               
               
                  Име на кодовия списък: CL_SERIES_DENOM
               
            
                  в)
               
               
                  Формат: AN1
               
            9.   Резидентна икономическа дейност
      
                  а)
               
               
                  Определение: резидентна икономическа дейност
               
            
                  б)
               
               
                  Име на кодовия списък: CL_BOP_EC_ACTIV_R1
               
            
                  в)
               
               
                  Формат: N4
               
            10.   Нерезидентна икономическа дейност
      
                  а)
               
               
                  Определение: нерезидентна икономическа дейност
               
            
                  б)
               
               
                  Име на кодовия списък: CL_BOP_EC_ACTIV_R1
               
            
                  в)
               
               
                  Формат: N4
               
            11.   Статут на наблюдението (задължително)
      
                  а)
               
               
                  Определение: информация за качеството на стойността или за необичайна или липсваща стойност
               
            
                  б)
               
               
                  Име на кодовия списък: CL_OBS_STATUS
               
            
                  в)
               
               
                  Формат: AN1
               
            12.   Поверителност на наблюдението (незадължително)
      
                  а)
               
               
                  Определение: посочване дали е разрешено или не оповестяването на наблюдението извън получаващата единица
               
            
                  б)
               
               
                  Име на кодовия списък: CL_OBS_CONF
               
            
                  в)
               
               
                  Формат: AN1
               
            13.   Подател
      
                  а)
               
               
                  Определение: единица, изпращаща данните
               
            
                  б)
               
               
                  Име на кодовия списък: CL_ORGANISATION
               
            
                  в)
               
               
                  Формат: AN3
               
            14.   Получател
      
                  а)
               
               
                  Определение: единица, получаваща данните
               
            
                  б)
               
               
                  Име на кодовия списък: CL_ORGANISATION
               
            
                  в)
               
               
                  Формат: AN3